শজিমেকে ইন্টার্নদের হামলার বিচার দাবি
বগুড়া শহীদ জিয়াউর রহমান মেডিকেল কলেজ (শজিমেক) হাসপাতালের কার্ডিওলজি বিভাগে মুক্তিযোদ্ধা, তার হৃদরোগী স্ত্রী, সন্তান ও স্বজনদের ওপর হামলাকারী ইন্টার্নদের বিচার দাবি করেছেন তারা। শহরের ফুলবাড়ি দক্ষিণপাড়ার মুক্তিযোদ্ধা হেলাল উদ্দিন রোববার দুপুরে বগুড়া প্রেস ক্লাবে সংবাদ সম্মেলন করেন। তিনি প্রধানমন্ত্রীর হস্তক্ষেপ কামনা করেছেন। ওই হামলার ঘটনা তদন্তে হাসপাতাল কর্তৃপক্ষ উপপরিচালক ডা. মুছা আল মানছুরের নেতৃত্বে ৫ সদস্যের কমিটি গঠন করেছে। তিন কর্মদিবসের মধ্যে হাসপাতাল পরিচালকের কাছে রিপোর্ট দেবে কমিটি। মুক্তিযোদ্ধা হেলাল উদ্দিন সংবাদ সম্মেলনে লিখিত বক্তব্য পাঠ করেন। তিনি বলেন, তার স্ত্রী মাজেদা ইয়াসমিন জোস্না (৫৫) বুকে ব্যথা অনুভব করলে ১৭ জানুয়ারি সকাল ৭টায় তাকে শজিমেক হাসপাতালে কার্ডিওলজি বিভাগে ভর্তি করা হয়। তাকে সিসিইউতে রাখা হয়েছিল। ১৮ জানুয়ারি বিকাল ৩টার দিকে মেয়ে মাসুমা আক্তার ও শ্যালক জাহিদুর রহমান রোগীর সঙ্গে দেখা করতে হাসপাতালে যান। তখন দুই ইন্টার্ন রোগীকে বেড ছেড়ে ফ্লোরে যাওয়ার কথা বলেন। তখন মেয়ে ফোনে বিষয়টি তাকে অবহিত করেন। বিকাল ৪টার দিকে তিনি হাসপাতালের ওই বিভাগে গিয়ে নিজেকে মুক্তিযোদ্ধা হিসেবে পরিচয় দেন। বাকবিতণ্ডার একপর্যায়ে ওই ইন্টার্ন দরজা বন্ধ করে মোবাইল ফোনে ১০-১২ জনকে ডেকে এনে তাদেরকে বেদম পিটিয়ে আহত করে।







এদিকে বাবা, অসুস্থ মা, বোন ও মামাকে মারধরের খবর পেয়ে মুক্তিযোদ্ধার ছেলে মাজেদুর রহমান ও মোকসেদুর রহমান ঘটনাস্থলে আসেন। ইন্টার্নরা আবার সবাইকে মারধর শুরু করে। তারা পরে শহরের একটি ক্লিনিকে সবাই প্রাথমিক চিকিৎসা নেন।




বগুড়া শজিমেক হাসপাতালের কোনো ইন্টার্ন চিকিৎসকের সঙ্গে কথা বলা সম্ভব হয়নি। হাসপাতালের সহকারী পরিচালক (প্রশাসন) ডা. আবদুল ওয়াদুদ জানান, সুস্থ রোগীকে কার্ডিওলজি বিভাগ থেকে অবজারভেশন ওয়ার্ডে স্থানান্তর নিয়ে রোগীর স্বজনদের সঙ্গে ইন্টার্নদের বাকবিতণ্ডা ও হাতাহাতির ঘটনা ঘটেছে। রোগীর এক স্বজন মস্তানি করলে পরিস্থিতি আরও খারাপ হয়। ঘটনার জন্য হাসপাতাল কর্তৃপক্ষ রোগীর পরিবারকে দায়ী করেছে।

বগুড়া শহীদ জিয়াউর রহমান মেডিকেল কলেজ (শজিমেক) হাসপাতালের কার্ডিওলজি বিভাগে মুক্তিযোদ্ধা, তার হৃদরোগী স্ত্রী, সন্তান ও স্বজনদের ওপর হামলাকারী ইন্টার্নদের বিচার দাবি করেছেন তারা। শহরের ফুলবাড়ি দক্ষিণপাড়ার মুক্তিযোদ্ধা হেলাল উদ্দিন রোববার দুপুরে বগুড়া প্রেস ক্লাবে সংবাদ সম্মেলন করেন। তিনি প্রধানমন্ত্রীর হস্তক্ষেপ কামনা করেছেন। ওই হামলার ঘটনা তদন্তে হাসপাতাল কর্তৃপক্ষ উপপরিচালক ডা. মুছা আল মানছুরের নেতৃত্বে ৫ সদস্যের কমিটি গঠন করেছে। তিন কর্মদিবসের মধ্যে হাসপাতাল পরিচালকের কাছে রিপোর্ট দেবে কমিটি। মুক্তিযোদ্ধা হেলাল উদ্দিন সংবাদ সম্মেলনে লিখিত বক্তব্য পাঠ করেন। তিনি বলেন, তার স্ত্রী মাজেদা ইয়াসমিন জোস্না (৫৫) বুকে ব্যথা অনুভব করলে ১৭ জানুয়ারি সকাল ৭টায় তাকে শজিমেক হাসপাতালে কার্ডিওলজি বিভাগে ভর্তি করা হয়। তাকে সিসিইউতে রাখা হয়েছিল। ১৮ জানুয়ারি বিকাল ৩টার দিকে মেয়ে মাসুমা আক্তার ও শ্যালক জাহিদুর রহমান রোগীর সঙ্গে দেখা করতে হাসপাতালে যান। তখন দুই ইন্টার্ন রোগীকে বেড ছেড়ে ফ্লোরে যাওয়ার কথা বলেন। তখন মেয়ে ফোনে বিষয়টি তাকে অবহিত করেন। বিকাল ৪টার দিকে তিনি হাসপাতালের ওই বিভাগে গিয়ে নিজেকে মুক্তিযোদ্ধা হিসেবে পরিচয় দেন। বাকবিতণ্ডার একপর্যায়ে ওই ইন্টার্ন দরজা বন্ধ করে মোবাইল ফোনে ১০-১২ জনকে ডেকে এনে তাদেরকে বেদম পিটিয়ে আহত করে।